Kim Jung Nam Hpe Sat Kau Ai Ngu Ntsen Nhten Hkrum Ai Num (2) A Bu Hpun Palawng Kaw VX Gung Jep Mu
Dingdung Korea Ningbaw Kim Jung Un a lawu lahta Kahpu Kim Jung Nam gaw lai wa sai February shata hta Malaysia Mungdan, Kwalar Lumpur nbung-li daru kaw gyam sat kau hkrum ai amu manghkang hte seng nna ntsen nhten ai Num lahkawng hpe rim la lu ai hta dai Num lahkawn a buhpun palawng ni kaw VX Gung tsi hkang ni hpe jep mu lu ai lam AFP shiga hta tang madun da ma ai.
Malaysia Chemical dat jep sagawn hpung ni tsun ai hta rim hkrum ai Indonesia Mungdan na Siti Isya hte Vietnam Mungdan na Sun Te Hong a bu hpun palawng ni hpe jep chyoi yu ai shaloi VX Gung laknak hkang ni hpe jep mu lu ai sha n-ga Siti a lamyin makawp kaw mung dai gung dat hkang hpe jep mu lu ai tang madun da ma ai.
Kim Jung Nan a moi mang hpe Malaysia Asuya kawn jep chyoi la ai hpang Dingdung Korea Asuya hpe shawng nhtang ap kau sai re hpe shi sawk ni tang madun da ai.
kac_Latn kac_Latn kac_Latn kac_Latn